המפקיד אצל חבירו והלך בעל הפקדון למדינת הים והנפקד רוצה לפרש בים או לצאת בשיירא אם בא והביא הפקדון לב''ד נפטר מאחריות שמירתו שאין אוסרים זה במדינה זו מפני פקדון של זה שהלך [ואי אפשר] (וא''א) לו להוליכה עמו שמא יארע לו אונס ויהיה חייב באחריותו ב''ד מפקידים ביד אדם נאמן אצלם מפני השבת אבידה לבעלים: <i>הגה: ואם לא היה יכול להניחו בישוב והוצרך להוליכו עמו למדבר מכח סכנה או מכח שומר שמסר לשומר ונאנס מידו י''א דפטור הנפקד (מרדכי פ' הגוזל):</i>